การศึกษาชิ้นใหม่ชี้ว่าภาวะความเครียดเมื่อตอนเป็นเด็กมีผลให้กลายเป็นผู้ใหญ่ที่มีพฤติกรรมก้าวร้าว
ทีมวิจัยในสวิตเซอร์แลนด์เปิดเผยว่าหากเด็กประสบกับความเครียดและความกลัวในชีวิตตั้งแต่เล็ก เมื่อโตขึ้นพวกเขาจะกลายเป็นคนที่มีปัญหาทางอารมณ์และพฤติกรรมก้าวร้าว
ทีมนักวิทยาศาสตร์ที่สถาบัน Ecole Polytechnique Federal de Lousanne หรือ EPFL ในสวิสเซอร์เเลนด์ ได้ทำการวิเคราะห์ผลกระทบจากสภาวะความเครียดทางจิตใจในหนูทดลองที่โตเต็มวัยจำนวน 43 ตัว คุณกิลโยม ปัวคริเเยร์ ผู้ร่วมร่างรายงานผลการวิจัยกล่าวกับผู้สื่อข่าววีโอเอว่า ทีมวิจัยพบว่าลูกหนูทดลองที่เจอกับสถานะการณ์ที่ทำให้เกิดความกลัวหลายๆสถานะการณ์ในช่วงที่อายุยังน้อยและยังอยู่ในช่วงต้นของพัฒนาการต่างๆจะมีความก้าวร้าวมากกว่าปกติเมื่อหนูโตเต็มวัย เมื่อคุณปัวคริแยร์และทีมงานศึกษาสัญญาณกระแสไฟฟ้าในสมองของหนูทดลองที่เกิดความเครียด แล้วเปรียบเทียบกับสมองของหนูทดลองปกติ คุณปัวคริเเยร์ หัวหน้าทีมวิจัย พบว่ามีความแตกต่างอย่างมากของการทำงานในสมองส่วนหน้าสองส่วนที่เกี่ยวข้องกับพฤติกรรมก้าวร้าว นั่นก็คือสมองส่วน อะมีกะดาล (amygdale) และสมองส่วนออร์ปิธู พร้อนทอล คอลเท็กซ์ (orbitofrontal cortex) คุณปัวคริเเยร์กล่าวว่าอะมีกะดาลเป็นสมองส่วนที่เกี่ยวข้องกับการอารมณ์และความรู้สึก ขณะที่สมองส่วนออร์ปิธูพร้อนทอล คอลเท็กซ์เป็นส่วนออกคำสั่งที่เกี่ยวข้องกับกระบวนการตัดสินใจ คุณปัวคริเเยร์กล่าวว่าทีมวิิจัยพบว่าในหนูทดลองที่เคยเผชิญกับภาวะความเครียดทางจิตใจ การทำงานของสมองในส่วน ออร์ปิธูพร้อนทอล คอลเท็กซ์ ได้ลดลง สมองส่วนนี้เกี่ยวข้องกับการช่วยให้คนเราคิดพิจารณาเหตุและผลเมื่อเผชิญกับความเครียดทางอารมณ์ ทีมนักวิจัยยังสามารถระบุได้ถึงการเปลี่ยนแปลงในการทำงานของพันธุกรรมสองตัวที่มีผลให้มนุษย์มักเกิดอารมณ์โมโหร้าย พันธุกรรมหนึ่งตัวในนั้นก็คือพันธุกรรมที่เรียกว่า MAOA ที่มีความตื่นตัวมากในสมองส่วนหน้าของหนูที่มีภาวะความเครียด คุณปัวคริเเยร์บอกกับผู้สื่อข่าววีโอเอว่ายาบำบัดความเครียดในคนที่เรียกว่า ยาควบคุม MAOA สามารถนำไปบำบัดอาการก้าวร้าวและอาการต่อต้านสังคมในหนูทดลองลงได้ผล คุณปัวคริเเยร์กล่าวว่าเมื่อทีมงานใช้ยาบำบัดความเครียดนี้ในหนูทดลองที่ก้าวร้าวและโมโหร้าย หนูเริ่มมีพฤติกรรมเป็นปกติขึ้น แสดงให้เห็นว่าหากเด็กประสบกับความเครียดและความกลัวในชีวิตตั้งแต่เล็ก เมื่อโตขึ้นพวกเขาจะกลายเป็นคนที่มีปัญหาทางอารมณ์และพฤติกรรมก้าวร้าว